Info e-päeviku ehk Stuudiumi kasutajakonto loomiseks
Kuidas saab õpilane või lapsevanem e-päeviku kasutajaks?
E-päeviku kasutamiseks ei ole soovitav kasutada Internet Explorerit.
Lapsevanemale:
Õpilasele:
Vali "Saada ligipääsuandmed", kirjuta oma ees ja perekonnanimi. Sinu e-posti aadressile saadetakse link, kus saad valida endale parooli. Kui sinu kontoga meiliaadressi seotud ei ole või tekib probleem, klõpsa lingil "võta ühendust kooli administraatoriga" ja saada oma probleemi kirjeldus.
Mitu kontot:
Kui õpilane õpib mõnes üldhariduskoolis ja Viljandi Muusikakoolis, siis saab ta kontod ühendada. Samuti saab lapsevanem, kelle lapsed õpivad erinevates koolides oma kontod ühendada. Pärast sisenemist Profiil -> Vaata/muuda ja lisa seoseid.
Sotsiaalkindlustusameti teave peretoetuste maksmise kohta
Seoses kooliaasta algusega võib lükkuda vanemate kui 16-aastastaste õppurite peretoetuste maksmine oktoobrikuusse
Vanemate kui 16-aastaste laste õigus peretoetusele on seotud õppimisega. Peretoetust (lapsetoetust) makstakse kuni lapse 16-aastaseks saamiseni sõltumata tema koolikohustuse täitmisest. Peretoetus makstakse õppeaasta järgi ja õppeaasta lõpp üleminekuklassides on 31. augustil.
Uuel õppeaastal maksmise aluseks olevad õppimist tõendavad andmed laekuvad Sotsiaalkindlustusametile Eesti Hariduse Infosüsteemist (EHIS) septembrikuu jooksul. EHISe andmed on aluseks kõikidele vanematele kui 16-aastastele lastele peretoetuste maksmisel. Ka üleminekuklasside (11. ja 12. klassi) õppuritele jätkatakse peretoetuste maksmist pärast andmete laekumist Eesti Hariduse Infosüsteemist.
Põhikoolis, gümnaasiumis või kutseõppe tasemeõppes õppival keskhariduseta lapsel on õigus lapsetoetusele kuni 19-aastaseks saamiseni. 19-aastaseks saamisel makstakse toetust jooksva õppeaasta lõpuni.
Kuna peretoetuste maksmine panka toimub 8. kuupäeval, siis septembrikuus kõikide õpinguid jätkavate laste kohta infot selleks kuupäevaks Sotsiaalkindlustusametile laekunud ei ole. Seetõttu on septembrikuu peretoetused võimalik välja maksta oktoobrikuus koos oktoobrikuu toetusega, tähendab lastetoetust saab kahe kuu eest korraga.
Kui laps katkestab õpingud ja lahkub koolist, siis sellest tuleb kindlasti teavitada Sotsiaalkindlustusametit, et vältida enammakseid, sest enamsaadud peretoetus tuleb riigile tagastada igal juhul.
Raha tagasiküsimisel lähtume alati EHIS-es olevast õpingute lõpetamise kuupäevast, mitte sellest kuupäevast, millal õpilane koolist dokumendid välja võtab. Sama kehtib ka juhul, kui 16-a või vanem laps plaanib õpingute jätkamist alates 1. septembrist ja ta on kantud ka kooli õpilaste nimekirja, aga reaalselt õppima ei asu. Kui Sotsiaalkindlustusametit sellest ei teavitata, siis võivad samuti tekkida enammaksed, mida hakatakse lapsevanemalt tagasi nõudma.
Toetuste suurust saab vaadata Sotsiaalkindlustusameti kodulehelt http://www.
Head kooliaasta algust!
Sotsiaalkindlustusamet
Õppekorralduse ajaplaan 2015/2016 õppeaastal
|Perioodid|
|I periood||01.09.2015 - 16.10.2015|
|II periood||26.10.2015 - 11.12.2015|
|III periood||14.12.2015 - 19.02.2016|
|IV periood||29.02.2016 - 15.04.2016|
|V periood||25.04.2016 - 10.06.2016|
|Koolivaheajad|
|17.10.2015 - 25.10.2015|
|23.12.2015 - 10.01.2016|
|20.02.2016 - 28.02.2016|
|16.04.2016 - 24.04.2016|
|17.06.2016 - 31.08.2016|